钦定古今图书集成/明伦汇编/闺媛典/第099卷 > 皇清五 > 蒋德胜妻黄氏
## 钦定古今图书集成/明伦汇编/闺媛典/第099卷 > 皇清五 > 蒋德胜妻黄氏

按《南丰县志》：黄氏，北门蒋德胜妻。其夫贫而惰，顺治丁亥，岁饥，夫欲为盗，氏苦谏不听，乃厉声曰：“必若所为，将鸣于官。” 夫畏而止，遂逼以秽事，黄骂曰：“宁饿死耳。” 夫窃其衣去，氏不能起。饿数日，夫回，劝其改嫁，又不听。复饿两日不死，遂自经。